दीपावली का मौका पर दूध के सामान में मिलावट रोके खातिर जहें तहें छापा
यूपी में बड़हन पैमाना पर दूध आ दूध से बनल सामान में मिलावट होखेला आ दीवाली का मौका पर एह मिलावट में अउरी बढ़ोतरी होखे के अनेसा बा. से खाद्य विभाग जहें तहें छापा मार के मिलावटी सामान के पकड़ धकड़ कर रहल बा. गाजियाबाद में सवा लाख रुपया के नकली पनीर बरामद कइल गइल बा त देवरिया में बावन हजार, अम्बेदकरनगर में करीब डेढ़ लाख रुपिया के, गोरखपुर में साढ़े तीन लाख के, आ मथुरा में दू लाख रुपया के नकली खोवा बरामद भइल बा. करीब चार सौ मिलावटखोरन पर मुकदमा दर्ज करावल गइल बा.
bho_Deva bho_Deva